CELEX: 32009R1219
Language: lt
Date: 2009-12-14 00:00:00
Title: 2009 m. gruodžio 14 d. Komisijos reglamentas (ES) Nr. 1219/2009, kuriuo nustatomos išsamios jaunų galvijų mėsos produktų, kurių kilmės šalys – Kroatija, Bosnija ir Hercegovina, Buvusioji Jugoslavijos Respublika Makedonija, Serbija, Kosovas ir Juodkalnija, 2010 m. importo tarifinių kvotų taikymo taisyklės

15.12.2009   
            
            
               LT
            
            
               Europos Sąjungos oficialusis leidinys
            
            
               L 328/52
            
         
      KOMISIJOS REGLAMENTAS (ES) Nr. 1219/2009
   2009 m. gruodžio 14 d.
   kuriuo nustatomos išsamios jaunų galvijų mėsos produktų, kurių kilmės šalys – Kroatija, Bosnija ir Hercegovina, Buvusioji Jugoslavijos Respublika Makedonija, Serbija, Kosovas ir Juodkalnija, 2010 m. importo tarifinių kvotų taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 144 straipsnio 1 dalį ir 148 straipsnio a punktą kartu su 4 straipsniu,
   kadangi:
   
               (1)
            
            
               2000 m. rugsėjo 18 d. Tarybos reglamento (EB) Nr. 2007/2000, įvedančio išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, iš dalies keičiančio Reglamentą (EB) Nr. 2820/98 ir panaikinančio Reglamentus (EB) Nr. 1763/1999 ir (EB) Nr. 6/2000 (2), 4 straipsnio 2 dalyje numatyta 1 500 tonų metinė preferencinė tarifinė jaunų galvijų mėsos produktų, kurių kilmės šalis – Bosnija ir Hercegovina, kvota, ir 9 175 tonų metinė preferencinė tarifinė jaunų galvijų mėsos produktų, kurių kilmės vieta – Serbijos ir Kosovo (3) muitų teritorijos, kvota.
            
         
               (2)
            
            
               Tarybos ir Komisijos sprendimu 2005/40/EB, Euratomas (4) patvirtintame Europos Bendrijų bei jų valstybių narių ir Kroatijos Respublikos stabilizacijos ir asociacijos susitarime, Tarybos ir Komisijos sprendimu 2004/239/EB, Euratomas (5) patvirtintame Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizavimo ir asociacijos susitarime, 2007 m. spalio 15 d. Tarybos sprendimu 2007/855/EB dėl Europos bendrijos ir Juodkalnijos Respublikos laikinojo susitarimo dėl prekybos ir su prekyba susijusių klausimų pasirašymo ir sudarymo (6) patvirtintame Laikinajame susitarime su Juodkalnija ir 2008 m. birželio 16 d. Tarybos sprendimu 2008/474/EB dėl Europos bendrijos bei Bosnijos ir Hercegovinos laikinojo susitarimo dėl prekybos ir su prekyba susijusių klausimų pasirašymo ir sudarymo (7) patvirtintame Laikinajame susitarime su Bosnija ir Hercegovina nustatytos atitinkamai 9 400, 1 650, 800 ir 1 500 tonų metinės preferencinės tarifinės jaunų galvijų mėsos kvotos.
            
         
               (3)
            
            
               2001 m. lapkričio 19 d. Tarybos reglamento (EB) Nr. 2248/2001 dėl tam tikros tvarkos taikant Europos Bendrijų bei jų valstybių narių ir Kroatijos Respublikos stabilizavimo ir asociacijos susitarimą ir taikant Europos bendrijos ir Kroatijos Respublikos laikinąjį susitarimą (8) 2 straipsnyje ir 2002 m. sausio 21 d. Tarybos reglamento (EB) Nr. 153/2002 dėl tam tikros tvarkos taikant Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizavimo ir asociacijos susitarimą ir taikant Europos bendrijos ir Buvusiosios Jugoslavijos Respublikos Makedonijos laikinąjį susitarimą (9) 2 straipsnyje numatyta, kad reikėtų nustatyti išsamias nuolaidų jaunų galvijų mėsai įgyvendinimo taisykles.
            
         
               (4)
            
            
               Siekiant užtikrinti kontrolę, Reglamente (EB) Nr. 2007/2000 nustatyta, kad pagal kvotas importuojant jaunų galvijų mėsą iš Bosnijos ir Hercegovinos ir Serbijos bei Kosovo muitų teritorijų turi būti pateikiamas autentiškumo sertifikatas, kuriuo patvirtinama, kad prekių kilmės šalis yra jį išdavusi šalis ir kad prekės tiksliai atitinka to reglamento II priede pateiktą apibrėžtį. Siekiant taikyti vienodą tvarką turėtų būti nustatyta, kad pagal kvotas importuojant jaunų galvijų mėsą, kurios kilmės šalys – Kroatija, Buvusioji Jugoslavijos Respublika Makedonija ir Juodkalnija, taip pat turi būti pateikiamas autentiškumo sertifikatas, kuriuo patvirtinama, kad prekių kilmės šalis yra jį išdavusi šalis ir kad prekės tiksliai atitinka Stabilizavimo ir asociacijos susitarimo su Kroatija ar Buvusiąja Jugoslavijos Respublika Makedonija III priede arba Laikinojo susitarimo su Juodkalnija II priede pateiktą apibrėžtį. Be to, reikėtų nustatyti autentiškumo sertifikato pavyzdį ir išsamias autentiškumo sertifikatų naudojimo taisykles.
            
         
               (5)
            
            
               Atitinkamos kvotos turėtų būti administruojamos taikant importo licencijas. Todėl 2008 m. balandžio 23 d. Komisijos reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (10), ir 2008 m. balandžio 21 d. Komisijos reglamentas (EB) Nr. 382/2008 dėl importo ir eksporto licencijų taikymo galvijienos sektoriuje taisyklių (11) turėtų būti taikomi remiantis šiuo reglamentu.
            
         
               (6)
            
            
               2006 m. rugpjūčio 31 d. Komisijos reglamente (EB) Nr. 1301/2006, nustatančiame žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (12), visų pirma pateikiamos išsamios nuostatos dėl importo licencijų paraiškų teikimo, pareiškėjų statuso, licencijų išdavimo ir valstybių narių pranešimų Komisijai. Tuo reglamentu nustatyta, kad licencijos nustoja galioti paskutinę importo tarifinės kvotos laikotarpio dieną. Reglamento (EB) Nr. 1301/2006 nuostatos turėtų būti taikomos pagal šį reglamentą išduotoms importo licencijoms nepažeidžiant šiame reglamente nustatytų papildomų sąlygų ar leidžiančių nukrypti nuostatų.
            
         
               (7)
            
            
               Siekiant užtikrinti tinkamą atitinkamų produktų importo administravimą, importo licencijos turėtų būti išduodamos atlikus patikrinimą, visų pirma – autentiškumo sertifikatų įrašų patikrinimą.
            
         
               (8)
            
            
               Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   2010 m. sausio 1 d.–gruodžio 31 d. taikomos šios tarifinės kvotos:
   
               a)
            
            
               9 400 tonų skerdenų svoriu išreikštos jaunų galvijų mėsos, kurios kilmės šalis – Kroatija;
            
         
               b)
            
            
               1 500 tonų skerdenų svoriu išreikštos jaunų galvijų mėsos, kurios kilmės šalis – Bosnija ir Hercegovina;
            
         
               c)
            
            
               1 650 tonų skerdenų svoriu išreikštos jaunų galvijų mėsos, kurios kilmės šalis – Buvusioji Jugoslavijos Respublika Makedonija;
            
         
               d)
            
            
               9 175 tonos skerdenų svoriu išreikštos jaunų galvijų mėsos, kurios kilmės vieta – Serbijos ir Kosovo muitų teritorijos;
            
         
               e)
            
            
               800 tonų skerdenų svoriu išreikštos jaunų galvijų mėsos, kurios kilmės šalis – Juodkalnija.
            
         Pirmoje pastraipoje išvardytų kvotų numeriai atitinkamai yra šie: 09.4503, 09.4504, 09.4505, 09.4198 ir 09.4199.
   Skirstant minėtas kvotas 100 kilogramų gyvojo svorio atitinka 50 kilogramų skerdenų svorio.
   2.   Muito mokestis taikant 1 dalyje nurodytas kvotas sudaro 20 % ad valorem muito ir 20 % bendrajame muitų tarife nustatyto specifinio muito.
   3.   Pagal 1 dalyje nurodytas kvotas importuojami tik tam tikri gyvi gyvūnai ir tam tikra mėsa, žymima šiais Reglamento (EB) Nr. 2007/2000 II priede ir Stabilizavimo ir asociacijos susitarimų su Kroatija III priede, Stabilizavimo ir asociacijos susitarimo su Buvusiąja Jugoslavijos Respublika Makedonija III priede, Laikinojo susitarimo su Juodkalnija II priede ir Laikinojo susitarimo su Bosnija ir Hercegovina II priede nurodytais KN kodais:
   
               —
            
            
               ex 0102 90 51, ex 0102 90 59, ex 0102 90 71 ir ex 0102 90 79,
            
         
               —
            
            
               ex 0201 10 00 ir ex 0201 20 20,
            
         
               —
            
            
               ex 0201 20 30,
            
         
               —
            
            
               ex 0201 20 50.
            
         2 straipsnis
   Jei šiame reglamente nenumatyta kitaip, taikomas Reglamento (EB) Nr. 1301/2006 III skyrius, taip pat reglamentai (EB) Nr. 376/2008 ir 382/2008.
   3 straipsnis
   1.   Licencijos paraiškų ir licencijų 8 skiltyje nurodoma kilmės šalis ar muitų teritorija, o žodis „taip“ pažymimas kryželiu. Licencijomis įpareigojama importuoti iš nurodytos šalies arba muitų teritorijos.
   Licencijos paraiškų ir licencijų 20 skiltyje įrašoma viena iš I priede išvardytų formuluočių.
   2.   Pagal 4 straipsnį parengto autentiškumo sertifikato originalas ir jo kopija kompetentingai institucijai pateikiami kartu su pirmosios importo licencijos, susijusios su tuo autentiškumo sertifikatu, paraiška.
   Autentiškumo sertifikatai gali būti naudojami išduodant daugiau kaip vieną importo licenciją ne didesniems nei sertifikate nurodytiems kiekiams. Kai pagal autentiškumo sertifikatą išduodama daugiau nei viena licencija, kompetentinga institucija:
   
               a)
            
            
               patvirtina autentiškumo sertifikatą pažymėdama paskirtą kiekį;
            
         
               b)
            
            
               užtikrina, kad importo licencijos pagal tą sertifikatą būtų išduodamos tą pačią dieną.
            
         3.   Importo licenciją kompetentingos institucijos gali išduoti tik įsitikinusios, kad visa autentiškumo sertifikate nurodyta informacija atitinka su importuojama produkcija susijusią importo informaciją, kurią kiekvieną savaitę jos gauna iš Komisijos. Jei ši sąlyga tenkinama, licencijos išduodamos iškart.
   4 straipsnis
   1.   Su visomis importo licencijų paraiškomis pagal 1 straipsnyje nurodytas kvotas pateikiamas autentiškumo sertifikatas, kurį išduoda II priede išvardytų eksportuojančių šalių ar muitų teritorijų institucijos ir kuriuo patvirtinama, kad prekių kilmės šalis yra ta šalis ar muitų teritorija ir kad prekės atitinka Reglamento (EB) Nr. 2007/2000 II priede, Stabilizavimo ir asociacijos susitarimo su Kroatija III priede, Stabilizavimo ir asociacijos susitarimo su Buvusiąja Jugoslavijos Respublika Makedonija III priede, Laikinojo susitarimo su Juodkalnija II priede arba Laikinojo susitarimo su Bosnija ir Hercegovina II priede pateiktą apibrėžtį.
   2.   Autentiškumo sertifikato originalas ir dvi jo kopijos parengiami, atspausdinami ir užpildomi viena iš oficialiųjų Bendrijos kalbų pagal III–VIII prieduose atitinkamai eksportuojančiai šaliai ar muitų teritorijai nustatytą pavyzdį. Be to, jie gali būti atspausdinti ir užpildyti oficialiąja eksportuojančios šalies ar muitų teritorijos kalba arba viena iš jos oficialiųjų kalbų.
   Valstybės narės, kurioje pateikiama importo licencijos paraiška, kompetentingos institucijos gali paprašyti pateikti sertifikato vertimą.
   3.   Autentiškumo sertifikato originalas ir jo kopijos gali būti atspausdinti arba užpildyti ranka. Jei pildoma ranka, rašoma juodu rašalu didžiosiomis raidėmis.
   Sertifikato formų matmenys – 210 × 297 mm. Popieriaus svoris – ne mažesnis nei 40 g/m2. Originalas spausdinamas ant balto, pirmoji kopija ant rožinio, o antroji ant geltono popieriaus.
   4.   Kiekvienas sertifikatas žymimas atskiru serijos numeriu, po kurio nurodomas jį išdavusios šalies ar muitų teritorijos pavadinimas.
   Kopijose nurodomas tas pats serijos numeris ir pavadinimas kaip originale.
   5.   Sertifikatai galioja tik jei juos tinkamai patvirtina II priede nurodyta sertifikatus išduodanti institucija.
   6.   Laikoma, kad sertifikatas tinkamai patvirtintas, jei jame nurodyta išdavimo data ir vieta, taip pat jei jis patvirtintas sertifikatą išdavusios institucijos antspaudu ir pasirašytas asmens (-ų), turinčio (-ių) teisę jį pasirašyti.
   5 straipsnis
   1.   II priede išvardytos sertifikatus išduodančios institucijos:
   
               a)
            
            
               tokiomis pripažįstamos eksportuojančioje šalyje arba atitinkamoje muitų teritorijoje;
            
         
               b)
            
            
               įsipareigoja tikrinti sertifikatų įrašus;
            
         
               c)
            
            
               įsipareigoja bent kartą per savaitę Komisijai išsiųsti informaciją, kuria remiantis būtų galima patikrinti autentiškumo sertifikatų įrašus, visų pirma sertifikato numerį, eksportuotoją, gavėją, paskirties šalį, produkto tipą (gyvi gyvūnai ar mėsa), grynąjį svorį ir pasirašymo datą.
            
         2.   Jei nebesilaikoma 1 dalies a punkto reikalavimo, jei sertifikatus išduodanti institucija nevykdo vieno ar daugiau įpareigojimų arba jei paskiriama nauja sertifikatus išduodanti institucija, II priede pateiktą sąrašą peržiūri Komisija.
   6 straipsnis
   Autentiškumo sertifikatai ir importo licencijos galioja tris mėnesius nuo jų išdavimo dienos.
   7 straipsnis
   Eksportuojanti šalis ar atitinkama muitų teritorija pateikia Komisijai sertifikatus išduodančių institucijų antspaudų pavyzdžius ir autentiškumo sertifikatus pasirašyti įgaliotų asmenų pavardes ir parašus. Komisija šią informaciją pateikia valstybių narių kompetentingoms institucijoms.
   8 straipsnis
   1.   Nukrypdamos nuo Reglamento (EB) Nr. 1301/2006 11 straipsnio 1 dalies antros pastraipos, valstybės narės Komisijai praneša:
   
               a)
            
            
               produktų kiekį, kuriam ankstesniu importo tarifinės kvotos laikotarpiu buvo išduotos importo licencijos (įskaitant informaciją apie tai, kad licencijų paraiškų nepateikta) – ne vėliau 2011 m. vasario 28 d.;
            
         
               b)
            
            
               produktų kiekį, nurodytą nepanaudotose ar iš dalies panaudotose importo licencijose ir atitinkantį importo licencijų kitoje pusėje nurodyto kiekio ir kiekio, kuriam jos buvo išduotos, skirtumą (įskaitant informaciją apie tai, kad licencijų paraiškų nepateikta) – ne vėliau 2011 m. balandžio 30 d.
            
         2.   Valstybės narės ne vėliau 2011 m. balandžio 30 d. Komisijai praneša produktų kiekį, kuris ankstesniu importo tarifinės kvotos laikotarpiu buvo faktiškai išleistas į laisvą apyvartą.
   3.   Šio straipsnio 1 ir 2 dalyse nurodyti pranešimai pateikiami kaip nurodyta šio reglamento IX, X ir XI prieduose; naudojamos Reglamento (EB) Nr. 382/2008 V priede nurodytos produktų kategorijos.
   9 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2010 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2009 m. gruodžio 14 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 299, 2007 11 16, p. 1.
   
      (2)  OL L 240, 2000 9 23, p. 1.
   
      (3)  Kosovas pagal Jungtinių Tautų Saugumo Tarybos rezoliuciją 1244/1999.
   
      (4)  OL L 26, 2005 1 28, p. 1.
   
      (5)  OL L 84, 2004 3 20, p. 1.
   
      (6)  OL L 345, 2007 12 28, p. 1.
   
      (7)  OL L 169, 2008 6 30, p. 10.
   
      (8)  OL L 304, 2001 11 21, p. 1.
   
      (9)  OL L 25, 2002 1 29, p. 16.
   
      (10)  OL L 114, 2008 4 26, p. 3.
   
      (11)  OL L 115, 2008 4 29, p. 10.
   
      (12)  OL L 238, 2006 9 1, p. 13.
   
      I PRIEDAS
      
         3 straipsnio 1 dalyje nurodyti įrašai
      
      
                  —
               
               
                  :
               
               
                  bulgarų kalba
               
               
                  :
               
               
                  ‘Baby beef’ (Регламент (ЕC) № 1219/2009)
               
            
                  —
               
               
                  :
               
               
                  ispanų kalba
               
               
                  :
               
               
                  ‘Baby beef’ [Reglamento (UE) no 1219/2009]
               
            
                  —
               
               
                  :
               
               
                  čekų kalba
               
               
                  :
               
               
                  ‘Baby beef’ (Nařízení (EU) č. 1219/2009)
               
            
                  —
               
               
                  :
               
               
                  danų kalba
               
               
                  :
               
               
                  ‘Baby beef’ (Forordning (EU) nr. 1219/2009)
               
            
                  —
               
               
                  :
               
               
                  vokiečių kalba
               
               
                  :
               
               
                  ‘Baby beef’ (Verordnung (EU) Nr. 1219/2009)
               
            
                  —
               
               
                  :
               
               
                  estų kalba
               
               
                  :
               
               
                  ‘Baby beef’ (Määrus (EL) nr 1219/2009)
               
            
                  —
               
               
                  :
               
               
                  graikų kalba
               
               
                  :
               
               
                  ‘Baby beef’ [Κανονισμός (ΕE) αριθ. 1219/2009]
               
            
                  —
               
               
                  :
               
               
                  anglų kalba
               
               
                  :
               
               
                  ‘Baby beef’ (Regulation (EU) No 1219/2009)
               
            
                  —
               
               
                  :
               
               
                  prancūzų kalba
               
               
                  :
               
               
                  ‘Baby beef’ [Règlement (UE) no 1219/2009]
               
            
                  —
               
               
                  :
               
               
                  italų kalba
               
               
                  :
               
               
                  ‘Baby beef’ [Regolamento (UE) n. 1219/2009]
               
            
                  —
               
               
                  :
               
               
                  latvių kalba
               
               
                  :
               
               
                  ‘Baby beef’ (Regula (ES) Nr. 1219/2009)
               
            
                  —
               
               
                  :
               
               
                  lietuvių kalba
               
               
                  :
               
               
                  ‘Baby beef’ (Reglamentas (ES) Nr. 1219/2009)
               
            
                  —
               
               
                  :
               
               
                  vengrų kalba
               
               
                  :
               
               
                  ‘Baby beef’ (1219/2009/EU rendelet)
               
            
                  —
               
               
                  :
               
               
                  maltiečių kalba
               
               
                  :
               
               
                  ‘Baby beef’ (Regolament (UE) Nru 1219/2009)
               
            
                  —
               
               
                  :
               
               
                  olandų kalba
               
               
                  :
               
               
                  ‘Baby beef’ (Verordening (EU) nr. 1219/2009)
               
            
                  —
               
               
                  :
               
               
                  lenkų kalba
               
               
                  :
               
               
                  ‘Baby beef’ (Rozporządzenie (UE) nr 1219/2009)
               
            
                  —
               
               
                  :
               
               
                  portugalų kalba
               
               
                  :
               
               
                  ‘Baby beef’ [Regulamento (UE) n.o 1219/2009]
               
            
                  —
               
               
                  :
               
               
                  rumunų kalba
               
               
                  :
               
               
                  ‘Baby beef’ [Regulamentul (UE) nr. 1219/2009]
               
            
                  —
               
               
                  :
               
               
                  slovakų kalba
               
               
                  :
               
               
                  ‘Baby beef’ [Nariadenie (EÚ) č. 1219/2009]
               
            
                  —
               
               
                  :
               
               
                  slovėnų kalba
               
               
                  :
               
               
                  ‘Baby beef’ (Uredba (EU) št. 1219/2009)
               
            
                  —
               
               
                  :
               
               
                  suomių kalba
               
               
                  :
               
               
                  ‘Baby beef’ (Asetus (EU) N:o 1219/2009)
               
            
                  —
               
               
                  :
               
               
                  švedų kalba
               
               
                  :
               
               
                  ‘Baby beef’ (Förordning (EU) nr 1219/2009)
               
            
   
      II PRIEDAS
      Sertifikatus išduodančios institucijos:
      
                  —
               
               
                  Kroatijos Respublikoje – Kroatijos žemės ūkio agentūra, Poljana Križevačka 185, 48260 Križevci, Kroatija
               
            
                  —
               
               
                  Bosnijoje ir Hercegovinoje –
               
            
                  —
               
               
                  Buvusiojoje Jugoslavijos Respublikoje Makedonijoje – Univerzitet Sv. Kiril I Metodij, Institut za hrana, Fakultet za veterinarna medicina, „Lazar Pop-Trajkov 5-7“, 1000 Skopje
               
            
                  —
               
               
                  Juodkalnijoje – Veterinarijos direktoratas, Bulevar Svetog Petra Cetinjskog br. 9, 81000 Podgorica, Juodkalnija
               
            
                  —
               
               
                  Serbijos muitų teritorija (1) – „Jugoslavijos mėsos higienos ir technologijos institutas, Kacanskog 13, Belgradas, Jugoslavija“.
               
            
                  —
               
               
                  Kosovo muitų teritorijoje –
               
            
         (1)  Be Kosovo pagal Jungtinių Tautų Saugumo Tarybos rezoliuciją 1244/1999.
   
   
      III PRIEDAS
      
         
   
   
      IV PRIEDAS
      
         
   
   
      V PRIEDAS
      
         
   
   
      VI PRIEDAS
      
         
   
   
      VII PRIEDAS
      
         
   
   
      VIII PRIEDAS
      
         
   
   
      IX PRIEDAS
      Pranešimas apie importo licencijas (išduotas) – Reglamentas (EB) Nr. 1219/2009
      Valstybė narė: …
      Reglamento (EB) Nr. 1219/2009 8 straipsnio taikymas
      Produktų, kuriems išduotos importo licencijos, kiekis
      Nuo … iki …
      
         
      
                  Eilės Nr.
               
               
                  Produkto kategorija arba kategorijos (1)
                  
               
               
                  Kiekis
                  (produktų svoris kilogramais arba galvijų skaičius)
               
            
                  09.4503
               
               
                   
               
               
                   
               
            
                  09.4504
               
               
                   
               
               
                   
               
            
                  09.4505
               
               
                   
               
               
                   
               
            
                  09.4198
               
               
                   
               
               
                   
               
            
                  09.4199
               
               
                   
               
               
                   
               
            
         (1)  Reglamento (EB) Nr. 382/2008 V priede nurodyta produkto kategorija arba kategorijos.
   
   
      X PRIEDAS
      Pranešimas apie importo licencijas (nepanaudotus kiekius) – Reglamentas (EB) Nr. 1219/2009
      Valstybė narė: …
      Reglamento (EB) Nr. 1219/2009 8 straipsnio taikymas
      Produktų kuriems išduotos importo licencijos nepanaudotos, kiekis
      Nuo … iki …
      
         
      
                  Eilės Nr.
               
               
                  Produkto kategorija arba kategorijos (1)
                  
               
               
                  Nepanaudotas kiekis
                  (produktų svoris kilogramais arba galvijų skaičius)
               
            
                  09.4503
               
               
                   
               
               
                   
               
            
                  09.4504
               
               
                   
               
               
                   
               
            
                  09.4505
               
               
                   
               
               
                   
               
            
                  09.4198
               
               
                   
               
               
                   
               
            
                  09.4199
               
               
                   
               
               
                   
               
            
         (1)  Reglamento (EB) Nr. 382/2008 V priede nurodyta produkto kategorija arba kategorijos.
   
   
      XI PRIEDAS
      Pranešimas apie išleistų į laisvą apyvartą produktų kiekį – Reglamentas (EB) Nr. 1219/2009
      Valstybė narė: …
      Reglamento (EB) Nr. 1219/2009 8 straipsnio taikymas
      Išleistų į laisvą apyvartą produktų kiekis
      Nuo … iki … (importo tarifinės kvotos laikotarpis).
      
         
      
                  Eilės Nr.
               
               
                  Produkto kategorija arba kategorijos (1)
                  
               
               
                  Išleistų į laisvą apyvartą produktų kiekis
                  (produktų svoris kilogramais arba galvijų skaičius)
               
            
                  09.4503
               
               
                   
               
               
                   
               
            
                  09.4504
               
               
                   
               
               
                   
               
            
                  09.4505
               
               
                   
               
               
                   
               
            
                  09.4198
               
               
                   
               
               
                   
               
            
                  09.4199
               
               
                   
               
               
                   
               
            
         (1)  Reglamento (EB) Nr. 382/2008 V priede nurodyta produkto kategorija arba kategorijos.